NaiveNeuron/SloPal huggingface dataset:
Mičovský, Ján, poslanec NR SR (2014-09-24):
Ďakujem za slovo. Štefan, škoda, že prejavuješ vo svojich príspevkoch, a teraz si to preukázal naplno, tak málo pochopenia, tak by som dokonca povedal, málo až ľudskosti. Pripomenul si mi rozhovor s pánom profesorom Zacharom, významným to lesníkom, ktorý kedysi mi povedal, že najväčší problém nášho sveta je v tom, že uplatňujeme v nesprávnom radení tri princípy, že najprv je ten egocentrický – ja, potom je ten antropocentrický, že teda ľudstvo, aj to ešte si vyberiem, že ktoré, a až potom je ten biocentrický, tá snaha o rovnovážne existovanie všetkých prírodných zložiek, do ktorých človek patrí ako nie nadradená, ako prirodzená súčasť. A otázka potom z mojej strany bola, že ako to zmeniť. On hovorí: veľmi jednoducho, úplne stačí, aby sme zmenili poradie fungovania týchto princípov a ich uprednostňovanie. Najprv skutočne musí byť ten biocentrický prístup k nášmu svetu, k tej malej guľke, na ktorej žijú tie miliardy. Potom si môžme dovoliť ten antropocentrický a potom možno na konci ten osobný egocentrický. Ja viem, znie to možno ako idealizmus, ale, vieš, keby sa ľudia nesnažili o ideály v minulých stáročiach a tisícročiach, tak by sme tu dneska nesedeli. A preto si myslím, že posúdiť návrh Alojza Hlinu takými slovami, ako si posúdil ty, to je bezcitnosť. Ďakujem.
Žiga, Peter, minister životného prostredia SR (2012-12-17):
Ďakujem pekne, pani predsedajúca. Vážené panie poslankyne, vážení páni poslanci, predmetom predkladaného vládneho návrhu zákona je prebratie ustanovení smernice Európskeho parlamentu a Rady 2010/75 z 24. novembra 2010 o priemyselných emisiách, tzv. integrovaná prevencia, a kontrola znečisťovania životného prostredia do slovenského právneho poriadku. Doterajšia právna úprava, to je zákon č. 245/2003 Z. z., sa javí z hľadiska množstva požiadaviek novej smernice o integrovanej prevencii ako nedostatočná a z toho dôvodu sa pristúpilo k vypracovaniu nového zákona. Predložený návrh novej právnej úpravy v oblasti integrovaného povoľovania zohľadňuje aj potrebu zmien v samotnom povoľovacom procese, vyplývajúcich z aplikačnej praxe. Vzhľadom na rozšírenie okruhu povoľovaných činností a prevádzok, zvýšeniu objemu kontrolnej činnosti a vzhľadom na potrebu pravidelnej aktualizácie vydaných integrovaných povoľovaní je súčasťou vládneho návrhu zákona aj požiadavka na primerané personálne posilnenie výkonnej zložky štátnej správy, a síce Slovenskej inšpekcie životného prostredia o 40 nových zamestnancov, ktorí by mali zabezpečiť kvalitnejší priebeh povoľovacích konaní a minimalizáciu celkovej dĺžky konania. Predkladaný návrh zákona schválila vláda Slovenskej republiky 31. októbra 2012. Návrh zákona je v súlade s Ústavou Slovenskej republiky a s medzinárodnými zmluvami a dokumentmi, ktorými je Slovenská republika viazaná. Vážená pani predsedajúca, skončil som. Ďakujem pekne.
Z. Horváth, poslanec: (2005-06-23):
To je všetko, pán predseda. Skončil som.
Sulík, Richard, predseda NR SR (2011-06-01):
Prosím, hlasujte teraz. (Hlasovanie.) Prítomných 145 poslancov, hlasovalo 76 za, 27 proti, 42 sa zdržalo. Tento návrh zákona sme postúpili do tretieho čítania . A otváram rozpravu, do ktorej sa prihlásil pán poslanec Záhumenský? Neprihlásil. Ani nik iný. Vyhlasujem rozpravu za skončenú. A pristúpime k hlasovaniu o návrhu zákona ako o celku.
Hlina, Alojz, poslanec NR SR (2012-12-06):
Tento zákon s tým nemá nič spoločné. Ja som z výboru na kontrolu SIS nemal odísť. Keby to prísne vzato si niekto zobral, nemal. Ale to je na svedomí ľudí, ktorí ste tu. Ak si všimnete hlasovanie, všetci ste hlasovali za. Ja som bol jediný, ktorý som sa zdržal. Mal som palec na tlačidle, že sa prihlásim, že či to myslíte vážne, alebo nie. Social proof, to znamená, tá skúška davom prešla. Všetci ste hlasovali za, ale ste nerozmýšľali nad tou podstatou. Mne nejde o to tam byť. Mne išlo o to, čo sa stalo, ako ste ma stade stiahli. Ale to nechcem vás tu zaťažovať pri štátnom rozpočte. Ja hovorím, ja som bol jeden z mála, bolo mi to povedané, jeden z mála, ktorý sa na tom výbore aj pýtal. A ja hovorím, že to je dôležité, sa aj pýtať, lebo kto sa pýta, sa aj dozvie. A pokiaľ miliardu dvesto, 1,2 mld. starých slovenských korún, mne sa to predsa len ľahšie ráta v tých starých peniazoch, tá činnosť tajnej služby stojí túto krajinu, tak holt by som chcel výsledky, hej. A výsledky také, že niektoré veci sa nestávajú také, čo sa tu v tejto krajine bežne stávajú. Čiže to je moja konkrétna výtka k rozp... A nieže výtka, ja budúci rok, však sa toho dožijem hádam, budúci rok bude ďalšia správa. A tam si chcem pozrieť, tu už budem mať možnosť to porovnať. Ja sa nechcem hrabať v histórii a oprašovať staré kostry a kostlivcov pre tento rok. Lebo kým som tam bol, v tom výbore, kým ste ma z neho nevyhodili, tak som dal dva návrhy, čo si myslím, že by mala robiť tajná služba a nerobila, tak pri tom ďalšom, o rok si to pozriem. A vtedy možno budem mať aj ja ten pocit, že pre niečo tie peniaze stáli, že neboli zbytočne vynaložené. Čiže túto vsuvku som si dovolil preto, aby niekto nepovedal, že som nerozprával o štátnom rozpočte. Máte chuť niečo povedať, pán kolega? (Vystupujúci sa obracia na predkladateľa.) Takže toto som mal chuť povedať k téme štátneho rozpočtu. Samozrejme, toho je, čo by sa dalo o štátnom rozpočte povedať, viac, ale to by k tomu musela byť taká atmosféra, že vás to vyprovokuje, že chcete k tomu povedať viac. Ďakujem.
Zmajkovičová, Renáta, podpredsedníčka NR SR (2014-09-09):
S faktickými poznámkami päť poslancov. Uzatváram možnosť prihlásiť sa. Pán poslanec Matovič.
M. Číž, poslanec: (2003-11-07):
Ďakujem. (Potlesk.)
Pellegrini, Peter, predseda NR SR (2015-03-17):
Prezentujme sa a hlasujme o návrhu spravodajcu prerokovať tento vládny návrh zákona v druhom čítaní. (Hlasovanie.) Prítomných 129 poslancov, za hlasovalo 78, proti boli 5, zdržalo sa 45, nehlasoval 1. Návrh sme schválili.
P. Hrušovský, predseda NR SR: (2005-12-06):
Páni poslanci, prosím, dostavte sa do rokovacej sály! Otváram rokovanie 52. schôdze Národnej rady Slovenskej republiky. Poprosím vás, aby ste sa stlačením hlasovacieho tlačidla prezentovali, aby som zistil, či Národná rada Slovenskej republiky je uznášaniaschopná. Páni poslanci, prezentujme sa. (Prezentácia.) 110 poslancov prítomných. Konštatujem, že Národná rada sa môže uznášať. Chcem vás ďalej informovať, že na 52. schôdzi budú overovateľmi poslanci Jozef Šimko a Ľubica Navrátilová a ich náhradníkmi Zoltán Horváth a Igor Federič. O ospravedlnenie svojej neúčasti na dnešnom rokovacom dni požiadali poslankyne a poslanci Antošová, Hopta a Murgaš. Na dočasnej práceneschopnosti sú pán poslanec Mečiar a Pavol Rusko. Návrh 52. schôdze vám bol, páni poslanci, rozdaný do lavíc. Chcem vás ďalej informovať, že stanovisko Najvyššieho kontrolného úradu k návrhu zákona o štátnom rozpočte uvedie jeho predseda a návrhy rozpočtov prítomných inštitúcií ich predkladatelia, ako sú uvedené v návrhu programu. Ďalej vás chcem informovať, že pán predseda Najvyššieho súdu ma požiadal o možnosť vystúpiť k bodu programu, ktorý je navrhnutý v návrhu programu ako bod 8. Na jeho vystúpenie je potrebný súhlas Národnej rady Slovenskej republiky, preto odporúčam, aby Národná rada tento súhlas udelila pánovi predsedovi pri hlasovaní o návrhu programu ako o celku. Teraz dávam možnosť poslancom, ktorí chcú zmeniť alebo doplniť program 52. schôdze Národnej rady. Pani poslankyňa Martináková ako prvá. Z. Martináková, poslankyňa: Pán predseda, prosím, aby sa doplnil program o bod informácia ministra vnútra o priebehu vyšetrovania vraždy študenta Daniela Tupého a o postupe polície pri potláčaní prejavov rasizmu na Slovensku. Dôvody sú, myslím si, že jasné, všetci sme sľubovali, že tento prípad nenecháme upadnúť do zabudnutia, a poslanci, ktorí sa stretávajú s názormi a podnetmi občanov, by mali vedieť, ako postupuje polícia v tomto prípade. Ďakujem pekne.
Klus, Martin, podpredseda NR SR (2019-10-22):
Pán poslanec, máme minútu po piatej. Asi vás budem musieť prerušiť a poprosím aj kolegov, aby vydržali s hlasovaním. Začneme o 17.05 hod. (Prestávka.) (Po prestávke.)
Pellegrini, Peter, predseda NR SR (2014-12-03):
Vážené pani poslankyne, vážení páni poslanci, pokračujeme v prerušenom rokovaní hlasovaním v skrátenom legislatívnom konaní v druhom čítaní o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní, tlač 1317. Poprosím spoločného spravodajcu pána poslanca Bagačku, aby hlasovania uvádzal, nech sa páči. (Hlasovanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1317.)
Bugár, Béla, podpredseda NR SR (2018-10-19):
Ďakujem pekne. My sme sa zmenili, vymenili sme sa. (Povedané so smiechom.) Takže ďakujem pekne. Otváram rozpravu. Pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Nie. Vyhlasujem rozpravu za skončenú. Predpokladám, pán navrhovateľ, nechcete zaujať stanovisko. Ďakujem pekne. Ani spravodajca. Prerušujem rokovanie o tomto bode programu. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1169). Pani navrhovateľka je pani poslankyňa Verešová. Nech sa páči, môžte uviesť návrh zákona za skupinu poslancov. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1169.)
Svrček, Miloš, poslanec NR SR (2023-02-02):
Ospravedlňujem sa, ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávny výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady, pardon, chvíľočku... (Prerušenie vystúpenia predsedajúcim.)
Šípošová, Janka, poslankyňa NR SR (2014-09-23):
Ďakujem pekne. Pri počúvaní tejto diskusie mne sa to javí takto: že jedna veľká skupina, zástupcovia SMER-u ju môžme nazvať, ktorí dôsledne zaujali pozície od jasného cheguevaristu až po kultivovaného európskeho intelektuála, dalo by sa povedať, že napriek celým voličským spektrom. V opozícii je to, bohužiaľ, iné, ale v zásade vidím dve skupiny. Jedna skupina mi hovorí racionálne argumenty a druhá nejaké emocionálne výzvy za spravodlivosť. A čo ma veľmi mrzí, je to, že v tej poslednej, ktorú som spomenula, sú dobrí a čestní ľudia a podľa toho, ako to ja vnímam, hrajú cudziu hru a ani o tom nevedia. Štefan, aj teba tým myslím. To je všetko, ďakujem.
Bugár, Béla, podpredseda NR SR (2016-09-08):
Pán poslanec Fecko. Skúste zapnúť mikrofón pánovi poslancovi. Už máte, nech sa páči.
Antal, Peter, poslanec NR SR (2017-10-17):
Ďakujem za slovo. Pán kolega Fecko, absolútne súhlasím, že pokuty sa musia udeľovať na každom stupni a tak musí udeľovať obec, hoci je to nepopulárne, ale musí vo vzťahu ku svojim obyvateľom, ak chceme prinútiť občanov dodržiavať zákon o odpadoch a hlavne ukladania odpadu tam, kde nemá byť, či je to mimo zberných nádob, či je to, ako si ty hovoril, v krajine, tie pneumatiky a tak ďalej Tam je skôr problém, že nevedia to identifikovať a je to jednoducho čierna skládka na ťarchu obce bez toho, aby niekoho sankcionovali. Ale bez sankcií tento zákon nebude fungovať. Ja to hovorím stále a zdôrazňujem to na každom fóre, kde sa o tomto bavíme, lebo jednoducho sme tak naučení, že keď nedostaneme pokutu, tak nás nič asi neprinúti. My sme nie, by som povedal, prirodzene ekologicky zmýšľajúci ľudia, žiaľ, a asi len sankcie. Čo sa týka toho zálohovania, aj s tým sa viem stotožniť a súhlasím s tým, ale v súčasnom systéme fungovania tohto zákona to nie je možné. Keďže tu máme zavedenú rozšírenú zodpovednosť výrobcov, išlo by to na ťarchu znovu výrobcov, čo by nebolo dobré, a tam by to enormne zdražilo celý systém. Musel by sa absolútne zmeniť systém nakladania s odpadmi a potom zálohovať, ale potom všetky, všetky fľaše, všetky, PET-ky a tak ďalej. Vtedy, keď sa, ja si myslím, že keď sa z odpadu stane tovar, tak vtedy nebudeme mať odpad v krajine, vtedy sa bude dokonale separovať, lebo jednoducho to bude ekonomicky nútiť niekoho tento odpad zbierať a doslova aj žiť. Ja som videl jeden zaujímavý dokument, kde sa hovorilo... (Prerušenie vystúpenia časomerom.)
Pellegrini, Peter, podpredseda NR SR (2020-06-04):
Pán poslanec Drdul.
Ďuriš Nicholsonová, Lucia, podpredsedníčka NR SR (2017-04-06):
V rozprave teraz vystúpi pán poslanec Kollár, nech sa páči.
Heger, Eduard, poslanec NR SR (2019-09-13):
Ďakujem pekne. Pán minister, vy ste aj podpredseda SMER-u, tak sme čakali, že nastúpite a budete teda hájiť pána premiéra plnou silou podľa slov predsedu, ale dočkali sme sa vlastne len útokov a vylievania špiny, o ktorej ste hovorili v závere, že robíme my. Takže neviem, no čakal som naozaj, že, že proste nám to vysvetlíte, vyargumentujete, že sa tu budeme baviť o podstate nekonania premiéra, ale vlastne celé to bolo, celé to bolo naozaj len o vylievaní špiny z vašej strany. A musím povedať, že počúval som pozorne a veľa informácií dokonca nebolo ani dobrých, presných, správnych, tak keď, no. No comment.
Huba, Mikuláš, poslanec NR SR (2014-12-10):
Ďakujem pekne za slovo. Vážený pán predsedajúci, vážený predkladateľ, pani spravodajkyňa, dámy a páni, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k tomuto návrhu uvedenému pod tlačou 1301. Predkladám informáciu k predloženému návrhu zákona. Návrh zákona spĺňa podľa rokovacieho poriadku a legislatívnych pravidiel náležitosti tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rady v prvom čítaní. Pán predsedajúci, otvorte, prosím, rozpravu k tomuto bodu programu. Ďakujem pekne.
J. Senko, poslanec: (2008-02-14):
Takže základné dôvody a ciele návrhu zákona spočívajú predovšetkým v potrebe právneho a legislatívneho rámca pre modernizáciu siete múzeí a galérií, pretože tento návrh reaguje na prekonaný, už dvakrát upravovaný zákon č. 115/1998 Z. z. Jednotlivé čiastkové úpravy, ktoré boli vykonané v krátkych etapách vývoja, riešili iba najaktuálnejšie parciálne problémy a zosúlaďovali zákon s inými právnymi normami. Následkom uvedených úprav tak už zákon ako celok vôbec nie je konzistentný. Tak ako aj pán minister povedal, bolo potrebné uvedenú právnu normu zosúladiť s legislatívou a právom Európskej únie, pretože jednoducho doba si to vyžadovala. Táto úprava je treťou novelizáciou predmetného zákona. Nebudem hovoriť o význame a potrebe múzeí. Myslím si, že aj títo ľudia, ktorí v činnosti a vo sfére tejto činnosti pôsobia, si zasluhujú zákon, ktorý jasným spôsobom definuje ich potreby. Chcem ešte raz zdôrazniť, že cieľom predkladaného návrhu zákona je skvalitniť legislatívne prostredie na rozvoj a posilňovanie funkcií múzeí a galérií vykonávaných vo verejnom záujme. Vzhľadom na to aj mojím predneseným pozmeňujúcim návrhom by som vás poprosil o podporu uvedeného návrhu zákona. Ďakujem.
P. Muránsky, poslanec: (2003-06-19):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných je 130 poslancov, za 125, zdržali sa 3, nehlasovali 2. Konštatujem, že sme tento návrh schválili. Pokračujte, prosím, pán spravodajca.
M. Hort, podpredseda NR SR: (2006-10-18):
Prečo ste sľubovali, a teraz to vidím, že klamali ľudí, že zdaníte monopoly, nezdaňujete ich, že zavediete daň z dividend, nezaviedli ste ju a milionárska daň je kozmetická úprava. To sú vážnejšie veci v tomto zákone a vo vašej politike. Na to mi skúste odpovedať, a nie čítate štatistiku o živnostníkoch. Ja viem, koľko je živnostníkov, ktorí majú také príjmy, ale tam je tá otázka, že prečo aj týchto postihujete a tých vašich nie. Čo sa týka tej asignácie. Včera tu bola diskusia o základných umeleckých školách a školských zariadeniach neštátneho charakteru. Myslím, že veľmi korektne sme vám dokazovali, že to nie je dobrý krok. Ja viem, že sú niekde príbehy a prípady, že si to starosta aj takým spôsobom spraví, že to presunie do štátneho sektora, aby to nemusel platiť zo svojich daní. Ale to predsa sa dá vyriešiť v zákone inak. Takýmto spôsobom si podľa mňa ošetrujete svedomie, že hľadáte dôvody pre tento krok. Keď vám o nič iné nejde len o to, aby ste získali zúfalo peniaze do štátneho rozpočtu pre svoje sľuby. A takisto to je aj s tým tretím sektorom. Ak sú prípady, že sa v treťom sektore neplní to, čo sa plniť má, no, tak hľadajte spôsoby, veď ste vo vláde, už nie ste v opozícii, ako tomu zabrániť, ale nie s dieťaťom vylejete celú vaničku. Tak dneska ideme postihnúť tretí sektor za to, že je pár príbehov, ktoré sa dajú riešiť úplne iným spôsobom? Však to je nenormálne. Ďakujem pekne.
Pčolinský, Peter, doterajší podpredseda NR SR (2023-10-25):
Pán poslanec Roman Malatinec.
Šipoš, Michal, poslanec NR SR (2023-11-21):
Poprosím dve minúty. Ďakujem. Presne si, Igor, hovoril o tom, ako tu Pellegrini sľuboval novú kultúru, politickú, ako teraz oni to budú robiť slušne, ako to budú robiť už tak, ako sa to má robiť, lenže vždy bolo slušné a džentlmenské pravidlo, že keď sa išlo rokovať proti noci, keď sa išli na poslednú chvíľu meniť nejaké pravidlá, tak predseda parlamentu zvolal grémium a zavolal tam zástupcov všetkých klubov a tam sa na tom grémiu dohodol ďalší postup. Toto je tá nová politická kultúra, pán Pellegrini. Ja rozumiem tomu, že máte pekné jamky, ja rozumiem tomu, že máte pekný oblek, pekný kabát, ale môžte mať ten najkrajší kabát na Slovensku, ale toto sa nerobí v civilizovanom svete, v civilizovanom parlamente. No a prečo to takto rýchlo chcú robiť? Prečo tak rýchlo? Prečo nechali rokovať do noci opozičných poslancov? Vidíme to tu v pléne, koaliční sú už, samozrejme, doma, pár opozičných ešte ostalo. Ale prečo urobili práve tento zákerný ťah na noc tak, aby nikto dopredu o tom nevedel, a teraz v podstate nechajú rokovať len opozičných poslancov, lebo koaliční samozrejmé, že sa do diskusie nezapoja. Aj pán minister, ktorý by sa mohol, tak sa tu pod balkónom skrýva. Takže potrebujú to robiť preto, lebo potrebujú to čím skôr spláchnuť, aby už zajtra mali pokoj, aby už konečne mohli ísť domov. Toto je veľmi smutné, že nenecháte poslancov Národnej rady rokovať počas dňa, vtedy, keď sa to má, ale takto znásilňujete legislatívny proces. Je to na hanbu. Ja viem, že je vám to nepríjemné, tých 640 eur, plnohodnotný 13. dôchodok bol záväzný sľub už tieto Vianoce. Preto sa pán minister skrýva pod balkónom, preto nejde dopredu si sadnúť a čestne to obhajovať. Je to hanba.
Bugár, Béla, podpredseda NR SR (2011-04-01):
Nech sa páči, pán poslanec Fronc, môžte reagovať na faktické poznámky.
Laššáková, Jana, podpredsedníčka NR SR (2015-09-22):
Pán poslanec Hraško, nech sa páči.
Bugár, Béla, podpredseda NR SR (2019-12-05):
Otváram rozpravu v rámci tretieho čítania a zisťujem, že do rozpravy sa nehlási nikto. Vyhlasujem ju za skončenú. Nech sa páči.
Nemec, Richard, poslanec NR SR (2020-03-24):
Sľubujem. (Potlesk.)
Huba, Mikuláš, poslanec NR SR (2015-06-15):
Ďakujem pekne. Som rád, že kolega Mičovský tu spomenul aj tú svoju kauzu alebo tzv. kauzu, pretože tá poukazuje na to, že ten Absurdistan, v ktorom žijeme, má vlastne, alebo minca toho Absurdistanu má vlastne dve strany. My tu dnes hovoríme stále len o tej jednej strane, o tom, ako sa nestíhajú v tejto krajine ľudia, ktorí by sa stíhať mali, ako sú zastavené stíhania voči ľuďom, ktorí sú dôvodne podozriví a tak ďalej atď., to iste je denervujúce. Ale ako tu aj tento absurdný príklad kolegu Mičovského poukazuje, nie je to jediná strana mince. Minca vždy má dve strany, potvrdzuje sa to aj v tomto prípade, že my namiesto toho, aby sme naozaj konali tam, kde konať máme a kde z rôznych príčin nekonáme, tak ako keby sme si to kompenzovali tým, že prenasledujeme ľudí, ktorí v tejto snemovni a, myslím, v celej tejto spoločnosti predstavujú to najlepšie, a tým naozaj dávame dokonalú bodku a osudovú bodku, sa mi zdá, za tým smerovaním do slepej uličky a smerovaním k tomu, aby sa Slovensko namiesto toho, aby bolo právnym štátom, stalo naozaj tým Absurdistanom, v ktorom budú vládnuť paranormálne javy. Ďakujem.
Bugár, Béla, podpredseda NR SR (2010-12-16):
Na vystúpenie pána poslanca Brocku s faktickými poznámkami dvaja. Končím možnosť sa prihlásiť. Pán poslanec Podmanický, nech sa páči.
A. Belousovová, podpredsedníčka NR SR: (2007-05-15):
V súlade s rokovacím poriadkom teraz odovzdávam slovo ako prvému v rozprave pánovi poslancovi Madejovi, keďže sa prihlásil ako spravodajca. Po ňom bude nasledovať vystúpenie pani poslankyne Radičovej za klub SDKÚ – DS. Nech sa páči, pán spravodajca.
M. Hort, podpredseda NR SR: (2007-11-29):
Takže, pán poslanec Petrák, nech sa páči, máte slovo vo faktickej poznámke.
Procházka, Radoslav, poslanec NR SR (2014-02-06):
Pani podpredsedníčka, podľa mňa vás zmiatlo to, že pán kolega Sulík to uviedol tak, že je návrh prerušiť ten bod a pokračovať o 14.00 hodine o ňom potom v rokovaní. Ale on je prerušený. Čiže hlasovať o tom, že sa o ňom bude pokračovať o 14.00 hodine potom, je úplne v súlade s rokovacím poriadkom. A dá sa o tom hlasovať, lebo je prerušený. Rokovanie o správe zahraničnej politiky je prerušené.
B. Bugár, podpredseda NR SR: (2004-06-29):
Prerušujeme rokovanie o tomto bode programu. Dovoľte mi jednu poznámku, aj keď ako predsedajúci by som to nemal robiť, chcel by som raz zažiť jeden jediný sociálny zákon, ktorý prejde bez kostí v tejto Národnej rade. (Potlesk.) Vážené panie poslankyne, vážení páni poslanci, pristúpime k hlasovaniu o správe o súčasnom stave sociálno-ekonomickej úrovne v jednotlivých regiónoch Slovenska a pripravovaných opatreniach na odstraňovanie sociálno-ekonomických rozdielov v jednotlivých regiónoch do konca volebného obdobia (tlač 738). Pani poslankyňa Bauer, nech sa páči, ako spravodajkyňa, môžeme pristúpiť k hlasovaniu. Ešte predtým pán poslanec Jarjabek má procedurálny návrh. Nech sa páči.
Zmajkovičová, Renáta, podpredsedníčka NR SR (2013-09-04):
Kolegyne, kolegovia, vážené pani poslankyne, pokračujeme v popoludňajšom rokovaní druhého dňa 23. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa Exekučný poriadok, tlač 550. Teraz poprosím pána ministra spravodlivosti Slovenskej republiky Tomáša Boreca, aby zaujal svoje miesto,  dúfam, že sa nachádza v budove Národnej rady, pre navrhovateľa, spoločného spravodajcu, predsedu ústavnoprávneho výboru, poslanca Róberta Madeja, aby taktiež zaujal svoje miesto. Takže poprosím obidvoch pánov, aby prišli do rokovacej sály. Dve minúty, do 14.05 hodiny prestávka. (Prestávka.) (Po prestávke.) Takže, kolegyne, kolegovia, budeme pokračovať. Pán spravodajca a pán navrhovateľ sú prítomní. S faktickými poznámkami na dopoludňajšie vystúpenie poslankyne Lucie Žitňanskej boli prihlásené poslankyne Helena Mezenská a Viera Kučerová. Nech sa páči.
Bugár, Béla, podpredseda NR SR (2019-09-24):
Ďakujem. Dávam teraz slovo spravodajkyni, ktorú určil navrhnutý gestorský výbor pre zdravotníctvo, pani poslankyni Šebovej.
Ľ. Rošková, poslankyňa: (2009-12-02):
Konštatujem, že sme odhlasovali všetky návrhy, a preto, pán predseda, dajte hlasovať o návrhu gestorského výboru postúpiť návrh zákona do tretieho čítania.
T. Cabaj, podpredseda NR SR: (2010-03-10):
Otváram všeobecnú rozpravu. Dovoľte, aby som konštatoval, že do rozpravy sa prihlásil písomne za klub SNS predseda strany Ján Slota a ďalej písomne ešte je prihlásený predseda klubu Rafael Rafaj. Potom po ich vystúpení bude priestor na prihlásenie sa do rozpravy ústne. Ako prvý v rozprave vystúpi pán poslanec Ján Slota. Nech sa páči, máte slovo.
Blanár, Juraj, podpredseda NR SR (2023-05-24):
Žiada o záverečné slovo pán spravodajca? Nie, takže môžem konštatovať, že o tomto návrhu zákona budeme hlasovať dnes o 11.00 hodine. Áno. Ďakujem pani navrhovateľke, pánovi spravodajcovi a prerušujem rokovanie o tomto bode programu. Vážené panie poslankyne, páni poslanci, mali by sme teraz pokračovať druhým čítaním o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa mení a dopĺňa... menia a dopĺňajú niektoré zákony, je to parlamentná tlač 1466. Tento návrh mala predniesť pani ministerka práce, sociálnych vecí a rodiny Soňa Gaborčáková, avšak mám informáciu, že nemôže prísť, preto tento bod prepadáva na záver programu. Takže budeme nasledovať v rokovaní podľa programu prvým čítaním a je to návrh poslancov Karola Kučeru, Petra Vonsa a Márie Šofranko na vydanie zákona, ktorým sa mení zákon č. 112/2015 Z. z. o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov. Je to parlamentná tlač 1692. Návrh na pridelenie výborom je pod číslom 1755. Udeľujem slovo pánovi poslancovi Karolovi Kučerovi, ktorý za skupinu poslancov tento návrh zákona v pléne uvedie, nech sa páči, pán poslanec. (Rokovanie o návrhu poslancov Národnej rady Slovenskej republiky Karola Kučeru, Petra Vonsa a Márie Šofranko na vydanie zákona, ktorým sa mení zákon č. 112/2015 Z. z. o príspevku športovému reprezentantovi a o zmene a doplnení zákona č. 461/2003 Z. z. o sociálnom poistení v znení neskorších predpisov v znení neskorších predpisov , tlač 1692.)
E. Kukan, minister zahraničných vecí SR: (2005-09-23):
Česká republika, Maďarská republika, Poľská republika a Slovenská republika sú zmluvnými stranami Dohody o zriadení Medzinárodného vyšehradského fondu podpísanej 9. júna 2000 v Štiříne. V súvislosti so vstupom týchto štátov do Európskej únie vznikla potreba prispôsobiť znenie uvedenej dohody novým podmienkam. Počas existencie fondu vznikla potreba zefektívniť jeho činnosť. Na summite predsedov vlád krajín V-4 bol v dňoch 24. a 25. júna 2003 schválený vznik skupiny právnych expertov, ktorá mala riešiť tieto otázky. Skupina pripravila zmeny a doplnenia štatútu fondu. Nové znenie štatútu bolo prijaté konferenciou ministrov zahraničných vecí ako orgánov fondu dňa 7. mája 2004. Slovenská republika ako depozitár dohody o zriadení fondu vyzvala diplomatickou cestou zmluvné strany dohody na začatie príslušných schvaľovacích procedúr, ktoré sú potrebné na predloženie dodatku k podpisu. Po ukončení týchto procedúr bol Dodatok k Dohode o zriadení Medzinárodného vyšehradského fondu podpísaný dňa 11. júla 2005 na stretnutí ministrov zahraničných vecí krajín Vyšehradskej štvorky v Budapešti. Predmetom úpravy dodatku sú zmeny a doplnenia štatútu Medzinárodného vyšehradského fondu, ktorý je neoddeliteľnou súčasťou dohody. Vykonaná zmena sa týka harmonizácie dohody a štatútu fondu s právom Európskych spoločenstiev a vytvorenia novej funkcie v rámci Výkonného sekretariátu Medzinárodného vyšehradského fondu, t. j. zástupcu výkonného riaditeľa fondu. Ostatné ustanovenia dohody zostanú v platnosti v nezmenenom znení. Predkladaný dokument sa považuje za medzinárodnú zmluvu, pri ktorej sa po podpise vyžaduje súhlas Národnej rady Slovenskej republiky podľa čl. 7 ods. 4 ústavy a jej ratifikácia prezidentom Slovenskej republiky. Zároveň sa navrhuje, aby Národná rada Slovenskej republiky rozhodla o tom, že dodatok k dohode má prednosť pred zákonmi podľa  čl. 7 ods. 5 ústavy. Vážený pán predsedajúci, panie poslankyne, páni poslanci, v tejto súvislosti si vás dovoľujem požiadať, aby Národná rada Slovenskej republiky podľa čl. 86 písm. d) ústavy vyslovila s Dodatkom k Dohode o zriadení Medzinárodného vyšehradského fondu súhlas a zároveň rozhodla o tom, že je zmluvou podľa čl. 7 ods. 5 ústavy, ktorá má prednosť pred zákonmi. Ďakujem za pozornosť.
Kyselica, Lukáš, poslanec NR SR (2023-05-10):
Teraz, prosím, dajte hlasovať o bode 18 tretieho pozmeňujúceho návrhu poslanca Mičovského, ktorý sa týka účinnosti, avšak upozorňujem, že som podal pozmeňujúci návrh, ktorý upravuje účinnosť lepším spôsobom.
P. Hrušovský, predseda NR SR: (2003-11-06):
(Hlasovanie.) 124 prítomných, 1 za, 81 proti, 42 sa zdržalo. Bod 15 zo spoločnej správy sme neschválili. Prosím, ďalšie návrhy. M. Demeterová, poslankyňa: Ďalej by som prosila, pán predseda, aby ste dali hlasovať o pozmeňujúcom návrhu pána poslanca Ľubomíra Vážneho, pričom navrhovateľ nepodporuje tento návrh.
Danko, Andrej, predseda NR SR (2018-10-24):
Pán poslanec, á, pani poslankyňa Cigániková,
Grendel, Gábor, podpredseda NR SR (2021-04-30):
Na vystúpenie pána predsedu Národnej rady dve faktické poznámky, končím možnosť prihlásiť sa s faktickými poznámkami. Pán poslanec Blaha ako prvý, nech sa páči.
Sárközy, Irén, poslankyňa NR SR (2018-10-23):
Pán predsedajúci, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh podal pán poslanec Baláž. Dajte, prosím, hlasovať o tomto pozmeňujúcom návrhu.
Grendel, Gábor, podpredseda NR SR (2021-05-14):
Vážené panie poslankyne, vážení páni poslanci, otváram 8. rokovací deň 28. schôdze Národnej rady Slovenskej republiky. Na dnešnom rokovacom dni o ospravedlnenie požiadali Vladimír Baláž, Jana Bittó Cigániková, Ján Blcháč, Dominik Drdul, Ján Ferenčák, Dušan Galis, Ladislav Kamenický, Marek Kotleba, Milan Mazurek, Stanislav Mizík, Róbert Puci, Rastislav Schlosár, Vojtech Tóth, Jozef Valocký, Jarmila Vaňová, Ľubomír Vážny, Peter Žiga a Radovan Sloboda. O ospravedlnenie neúčasti z dôvodu práceneschopnosti požiadal pán poslanec Ján Kerekréti. Podľa odsúhlasenej zmeny programu pristúpime k druhému čítaniu o návrhu skupiny poslancov na vydanie zákona, ktorým sa mení a dopĺňa zákon č. 179/2011 o hospodárskej mobilizácii a o zmene a doplnení zákona č. 387/2002 o riadení štátu v krízových situáciách mimo času vojny a vojnového stavu v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 o civilnej ochrane obyvateľstva v znení neskorších predpisov, ktorý prerokúvame v skrátenom legislatívnom konaní. Návrh zákona je pod tlačou 533, výsledky rokovania výborov sú v tlači 533a. Prosím pána poslanca Ondreja Dostála, aby návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov a ktorým sa dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov , tlač 533.)
Grendel, Gábor, podpredseda NR SR (2023-03-17):
Teraz dávam možnosť prihlásiť sa k tomuto bodu do rozpravy ústne. Nikto sa nehlási. Vyhlasujem rozpravu za skončenú. Chce zaujať stanovisko pán navrhovateľ v záverečnom slove? Nie. Pani spravodajkyňa, takisto nie. Prešujem rokovanie o tomto bode programu. Nasledujúcim bodom je prvé čítanie o návrhu poslanca Miloša Svrčeka na vydanie zákona, ktorým sa mení zákon č. 73/1998 o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. Návrh zákona je pod tlačou 1479. Návrh na jeho pridelenie na prerokovanie výborom je v rozhodnutí č. 1548. Dávam slovo pánovi poslancovi Milošovi Svrčekovi, aby návrh zákona uviedol. (Rokovanie o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov , tlač 1479.)
Nemky, Martin, poslanec NR SR (2019-09-10):
Vážený pán predseda, vážené panie poslankyne, páni poslanci, dovoľte, aby som vás informoval o prerokovaní vráteného zákona (tlač 1563) v ústavnoprávnom výbore. Ústavnoprávny výbor prerokoval vrátený zákon prezidentkou Slovenskej republiky a odporučil Národnej rade schváliť vrátený zákon v znení pozmeňujúcich návrhov týkajúcich sa účinnosti. Ako gestorský výbor rokoval Ústavnoprávny výbor Národnej rady Slovenskej republiky dňa 9. septembra 2019 a odporučil uvedený vrátený zákon schváliť v znení pozmeňujúcich návrhov. Na návrh spravodajcu hlasoval výbor o návrhu uznesenia, ktorým výbor schválil správu ústavnoprávneho výboru o prerokovaní vráteného zákona prezidentkou Slovenskej republiky. Ústavnoprávny výbor ma poveril, aby som na schôdzi Národnej rady informoval o výsledku rokovania a pri rokovaní o vrátenom zákone predkladal návrhy v zmysle príslušných ustanovení zákona o rokovacom poriadku. Pán predseda, otvorte, prosím, rozpravu.
Krúpa, Juraj, poslanec NR SR (2022-05-10):
Ďakujem veľmi pekne. Úplne som nepochopil, čo týmto doplnkom do tohto uznesenia pán Blanár sleduje alebo teda tí, ktorí sa podieľali na jeho formulácii, pretože je mimo misu. My sa v tomto uznesení jasne zaoberáme vojnovými zločinmi a to, čo pácha Putin. Pretože Putin je ten, ktorý rozpútal vojnu, Putin je ten, ktorý vedie vojnu, a Putin je ten, ktorý ju môže ukončiť. My tu máme neutíchajúce úsilie medzinárodného spoločenstva, ktoré už začalo pred tým, ako bola rozpútaná vojna, a pokiaľ si dobre pamätám, tak aj vy ste, pán Blanár, tvrdili, že niečo také ako vojna a invázia Ruska na Ukrajinu sa nestane, tak to úsilie pokračuje aj teraz. Snažia sa, sú rôzne diplomatické kanály aj v zákulisí, ktoré naďalej prebiehajú bezúspešne. Aké očakávania ďalšie máte? Ja viem, o čom toto celé je v odsunutom kontexte tzv. toho putinovského alebo teda putinovskej propagandy, ktorá sa teraz šíri tými jeho pätolízačmi, ktorí celý čas hovoria iba o mieri. Treba mier a mier, pretože nie je iná cesta. To by sme si všetci želali. To by sme, lenže nemôžme ignorovať tie zverstvá, tie svinstvá, ktoré Putin robí. A my tu v tomto uznesení odsudzujeme Putinove zverstvá a vyžadujeme, aby ukončil tento vojnový konflikt. Ak chcete, s touto, s týmto uznesením môžte ísť do OSN a žiadať Kostariku, Panamu, ja neviem Guineu-Bissau, aby sa tiež nejako pokúsili presvedčiť Rusko, možno sa vám to podarí, ale tuto to je mimo misu.
Hrušovský, Pavol, predseda NR SR (2011-12-08):
Pán poslanec Radošovský. Vypnite pána poslanca Matoviča! Pán poslanec Radošovský.
Hrnčiar, Andrej, podpredseda NR SR (2019-09-25):
Pán poslanec Budaj.
Kamenický, Ladislav, poslanec NR SR (2023-06-28):
Keďže sme odhlasovali body z informácie a hlasovali sme o podaných pozmeňujúcich návrhoch, dajte hlasovať o tom, že prerokovaný návrh zákona prerokujeme v treťom čítaní ihneď.
Krajniak, Milan, minister práce, sociálnych vecí a rodiny SR (2022-11-08):
Ďakujem, pán predseda, otvorte, prosím, rozpravu.
Laurenčík, Milan, podpredseda NR SR (2020-06-09):
Ďakujem. Prerušujem rokovanie o tomto bode programu a keďže čas nám dnes vypršal, končím dnešný rokovací deň. Chcem ešte pripomenúť, že sme sa dohodli, že zajtra pokračujeme o 9.00 hod. prerokovaním ďalších dvoch bodov, ktoré nám ešte ostávajú a hlasujeme o 11.00 hod. o všetkých dovtedy prerokovaných bodoch. Ak to budú všetky, tak bude vlastne koniec schôdze a posledné hlasovanie o 11.00 hodine. (Prerušenie rokovania o 19.06 hodine.) Poznámka V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 180
Svrček, Miloš, poslanec NR SR (2023-05-25):
Ďakujem pekne, pán predseda. Žiadam o stiahnutie návrhu alebo späťvzatie návrhu k zákonu č. 599/2001. Jedná sa o bod 114 (tlač 1547). To je overovanie listín.
Klus, Martin, podpredseda NR SR (2019-10-17):
Ďakujem, pán poslanec. Faktická poznámka, pán poslanec Baránik.
Zelník, Štefan, poslanec NR SR (2018-11-29):
Ja len vysvetlím; tým, že neprešiel pozmeňovací návrh, ktorý podal gestorský výbor, a pán Kamenický podal svoj pozmeňovací návrh, dochádza ku navýšeniu zdrojov pre zdravotníctvo týmto návrhom na 55 miliónov. Čiže bolo to správne.
Blanár, Juraj, podpredseda NR SR (2021-05-10):
Ďalší s faktickou poznámkou – pán spravodajca Ondrej Dostál.
Glváč, Martin, podpredseda NR SR (2019-09-13):
Ďakujem. Dávam slovo spravodajcovi, ktorého určil navrhnutý gestorský výbor pre hospodárske záležitosti, poslancovi Mojšovi. Nech sa páči, pán poslanec.
Valocký, Jozef, poslanec NR SR (2013-10-24):
Áno. Potom ste povedali, že „nespájame to so smrťou, ale pacientka nedostala šancu na záchranu života“. Veď toto, čo ste povedali, je absolútne klamstvo. Povedali ste, pán poslanec Mikloš, že v civilizovaných krajinách ministri berú politickú zodpovednosť za smrť, keď sa stane u vojakov, u nejakých iných rezortných ministrov. A mal by som takú otázku, že – a za čo berie zodpovednosť minister financií? Lebo tomu sa v podstate žiadny smrteľný úraz nemôže stať, lebo nič nestavia, len narába s papiermi a financiami. Čiže potom je... (Reakcia z pléna.) Potom je najlepšie asi byť ministrom financií, lebo ten sa nebude musieť vzdať nikdy. Dobre. Chcem zodpovedne povedať, ešte keď využijem trošičku minútku, na pána poslanca, sa pýtal Hraško, čo urobila pani ministerka, ako sa kradne. Tak napríklad od júla 2012 vznikol nový prerozdeľovací systém. Je to komplikované vysvetľovať. Aj nový prerozdeľovací systém, ktorý vytiahol práve zo súkromných zdravotných poisťovní 38 mil. euro. Lebo teraz idú peniaze za chorým pacientom a vtedy išli peniaze len za korpusom, teda za jednotlivým pacientom. (Potlesk.) Čiže len to napríklad urobila pani ministerka, keď ste povedali, že neurobila nič a že sa tu rozkráda, ja neviem, čo všetko. Myslím si, že odvolávanie pani ministerky zdravotníctva, na to má opozícia právo, ja sa kolegom nedivím, že predkladajú tento návrh, lebo robili sme to aj my, ale myslím si, pán predkladateľ, že mohli ste si zvoliť inú, väčšiu, nejakú lepšiu kauzu, lebo skutočne toto kauza nie je. Ďakujem pekne. (Potlesk.)
Dubéci, Martin, poslanec NR SR (2024-01-17):
Ďakujem za slovo, pán predsedajúci, a takisto ďakujem rečníkovi pánovi poslancovi Šmilňákovi za jeho prejav, z ktorého bolo zrejmé, že ho tá téma, aj osobne sa ho naozaj ako dotkla a išlo to tak zo srdca, čo, si myslím, že je dôležité, lebo naozaj sú v tej novele a v tom skrátenom konaní zásadné problémy. A myslím si, že to, že tie zásadné problémy tam sú, už vidia aj sami predstavitelia vládnej koalície, však ostatne o veciach, o ktorých aj rozprával, už začínajú brzdiť, už sme videli, ako pán predseda parlamentu, a teda zrejme budúci prezidentský kandidát už robí stretnutia, už ohlasuje nejaké zmeny. A viete, myslím si, že to je ďalším len dôkazom, ďalší z mnohých dôkazov o tom, že to tzv. naťahovanie času a to tzv. dlhé diskutovanie je spôsob, ako poukázať na zásadné problémy v tom zákone, a je to spôsob, ak.. aký, aký vytvára tlak na to, aby sa naozaj predstavitelia vlády alebo vládnej väčšiny zamysleli nad tým, čo tam dali, lebo tie veci sú šialené. Absolútne šialené. A vidíme to už niekoľkáty deň v pléne Národnej rady, že, že je tu hovoriť o čom, naozaj zas taký problém tu rozprávať o problémoch v tom zákone a v tých návrhoch nie je. A mňa to ako neprestáva udivovať, tá, ako tá, tá irónia toho, ako, ako strana SMER, a teda strana HLAS a strana SNS ako dve strany či tri strany, ktoré sa hrdia tým, aké sú tvrdé, ako chcú poriadok, ako chcú bezpečnosť v tejto krajine, ktoré proste vytiahnu vojenskú techniku na hranicu hneď, keď môžu, tak potom keď príde na lámanie chleba, tak urobia jednu absolútne zbabranú novelu trestných sadzieb, ktorá by mala prebiehať úplne inak. Ďakujem pekne.
Figeľ, Ján, podpredseda NR SR (2014-11-10):
Nech sa páči, Ľubomír Galko.
Grendel, Gábor, podpredseda NR SR (2021-03-16):
Otváram rozpravu v rámci tretieho čítania . Pýtam sa, či sa niekto hlási do rozpravy. Nie je tomu tak. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Heger, Eduard, podpredseda vlády a minister financií SR (2020-07-14):
Ďakujem veľmi pekne, pán predsedajúci. Kolegyne, kolegovia, sme v druhom čítaní. Myslím, že bolo povedané asi všetko. Takže v prípade, že by ste chceli vystúpiť, samozrejme, som k dispozícii. Nech sa páči.
B. Bugár, podpredseda NR SR: (2005-09-21):
(Prerušenie rokovania o 12.00 hodine.) (Pokračovanie rokovania o 14.04 hodine.)
Blanár, Juraj, podpredseda NR SR (2021-07-02):
Nech sa páči, prezentujte sa a hlasujte. (Hlasovanie.) Prítomných 90 poslancov, za hlasovalo 78, proti nebol žiaden poslanec, 9 sa zdržali, nehlasovali 3. Konštatujem, že sme schválili tento bod. Nech sa páči, pán spravodajca.
Glváč, Martin, podpredseda NR SR (2018-12-05):
S reakciou pán poslanec Budaj.
Ďuriš Nicholsonová, Lucia, podpredsedníčka NR SR (2018-05-11):
Nech sa páči, v rozprave teraz vystúpi pán poslanec Ivan.
Nicholsonová, Lucia, poslankyňa NR SR (2014-11-10):
Ďakujem pekne. Pán premiér, vy ste vskutku majster vo veľa veciach, v klikovaní a podobne, ale úplne ten najväčší ste v marketingu. A pri tom vymenúvaní rôznych prešľapov Radičovej vlády ste okrem iného spomenuli aj moje meno, lebo môj poradca bol obvinený v kauze netransparentného prideľovania eurofondov, ale to, čo ste tu zabudli povedať, je , že ja sama som to trestné stíhanie iniciovala. Ja sama som chcela, aby môj vlastný človek bol trestnoprávne stíhaný a niesol trestnoprávnu zodpovednosť na rozdiel od vás. Vám pritom stačí formálne odvolať dvoch pešiakov, pani Zmajkovičovú a pani ministerku Zvolenskú. Ja som chcela, aby ten, čo robil zle a nekalo a netransparentne, pykal trestnoprávne. A to je ten rozdiel medzi vami a mnou. A ja do terénu chodím, pán premiér, mne to nemusíte pripomínať, a tí ľudia mi teraz píšu po tom, čo si vás vypočuli. A odkazujú vám toto: „Vždy platilo, zlodej kričí, chyťte zlodeja.“ „Boja sa, preto takto „zodpovedne a pripravene“ k tomu pristupujú, lebo majú poslednú šancu, ako ešte opiť svojich voličov rožkom.“ A tretí píše: „Boja sa, že padne ich systém tunelovania štátu. Nech si to vyžerú až do tla.“ (Výkrik z pléna: „ Hanba! “ Potlesk.)
Plavčan, Peter, minister školstva, vedy, výskumu a športu SR (2017-06-13):
Ďakujem veľmi pekne. No tak sme to zas len my. To nie je výčitka pre tých ostatných, ale pravdepodobne nám leží (reakcia z pléna), nám leží asi vzdelávanie našich detí a mládeže na srdci najviac. Veľmi pekne ďakujem za mnoho cenných pripomienok. Mám do rána o čom premýšľať. Možno nie všetko s tak veľkou pompou medializujeme, ale napríklad sa vrátim aj k zoštíhľovaniu, aby som použil iný pojem. Zachytili ste v jednej peeročke, že sa niečo deje a ja sa domnievam, že to zoštíhľovanie bude aj u nás na úrade, bude aj niekde inde, ale nechcem o tom tu podrobne hovoriť, nie je to predmetom tohto nášho stretnutia. Tak isto som rád, že sa nám v zákone podarilo oddeliť to, čo bolo kameňom úrazu dlhé roky, a to je modernizácia havárie, pretože tam sa naozaj akosi splietalo zanedbanie starostlivosti o okná, že ich zabudli akosi ošmirgľovať po pár rokoch a natrieť a potom naraz sa zosušili a netesnia a tak ďalej. A tak isto aj to, že vieme aj podporiť nadané talentované deti, máme tam predsa len precíznejšie rozvojové projekty a toto je podľa môjho názoru jedna z ciest, to zaviedli niektorí z mojich predchodcov a jednoducho tá cesta je cez rozvojové projekty. A to sa týka nielen v regionálnom školstve, ale aj vysokom, pretože rozvojové projekty umožňujú adresnejšie si pýtať peniaze na konkrétne, na to, čo konkrétne tá škola potrebuje. Takže nebudem opakovať to, čo som povedal pri prvom mojom vystúpení dnes na tejto pôde, že sa snažíme veľmi rýchlo urobiť to, čo sa dá veľmi rýchlo urobiť, ale ešte raz sa chcem poďakovať za veľmi cenné pripomienky, námety, ktoré tu dnes zazneli. Ďakujem pekne.
Ďuriš Nicholsonová, Lucia, podpredsedníčka NR SR (2016-12-07):
Áno, ďakujem pekne. Vystupujem takýmto spôsobom, lebo chcela som zareagovať na niektoré faktické poznámky. V prvom rade veľmi pekne ďakujem za tie faktické poznámky. K pánovi poslancovi Maroszovi by som povedala toľko, že to je neľahká úloha, ktorú ste si na seba zobrali. Veľmi vám v tom držím palce. Ak by ste potrebovali akúkoľvek súčinnosť, tak budem veľmi rada. K pánovi poslancovi Žarnayovi. No, vy hovoríte o tom, že to je len jeden prípad. Vy neviete, či to je len jeden prípad, a neviem to ani ja, pán poslanec Žarnay. Viem len to, že takýto prípad sa naozaj stal. A veľmi ťažko sa tie prípady mapujú, pretože, viete, keď sa stane niečo dieťaťu, už potom je neskoro a potom sa už neskúma, že za akých okolností ten človek bol prijatý na školu a podobne. To už sa na verejnosť nedostane. Čo sa týka môjho prípadu, to bol, to bola náhoda, že ja som sa o tomto prípade vôbec dozvedela. Ale pre mňa sú veľmi podstatné slová odborníka, ktorý sa tým zaoberá už roky rokúce, ktorý varuje, varuje verejnosť, varuje aj zákonodarný zbor, že taký človek, ktorý to raz urobil, sa bude snažiť infiltrovať do kolektívu, kde sú deti. A, chtiac alebo nechtiac, bez toho, aby ja som chcela niekomu ublížiť alebo, alebo niekoho diskriminovať, ako ste povedali vy, takým kolektívom sú aj školy. A títo ľudia často majú to pedagogické vzdelanie a snažia sa prostredníctvom zamestnania sa v škole dostať medzi deti. Týmto spôsobom ja nechcem absolútne nikoho diskriminovať. Ja chcem v prvom rade, v prvom rade chrániť naše deti. A úplne mi stačí, že sa stal jeden prípad, ktorý mám zdokumentovaný, a ďalšie hrozia, ak neprijmeme aj túto právnu úpravu. Viete, hovoril to aj pán poslanec Sopko, s ktorým ja v mnohom súhlasím, môžme sa baviť o tých prechodných ustanoveniach, ale bavme sa o tom v druhom čítaní. Ja som otvorená akýmkoľvek pozmeňujúcim návrhom potom, ale toto je prvé čítanie. Prvé čítanie, pán Žarnay, je o filozofii, či s tým súhlasíte alebo či s tým nesúhlasíte, a potom v druhom sa naprávajú maličkosti, nezrovnalosti, čokoľvek v tom budete hľadať a nájdete, ja nehovorím, že to je stopercentné. Veľmi rada sa aj ja podpíšem pod akýkoľvek pozmeňujúci návrh, s ktorým prídete vy. Viem, kolegovia, že ste učitelia, takže poďme sa o tom baviť. Ale prosím vás, filozoficky sa skúsme ujednotiť na tom, že to je našou povinnosťou, keď už vieme, že takéto niečo sa stalo a že to hrozí, prijať preventívne túto novelu zákona, aby sa jednoducho podobné prípady eliminovali. Aspoň vyviňme, aspoň sa snažme o to, teda aspoň ukážme, že máme takúto snahu. To je všetko, čo som k tomu chcela povedať. Veľmi pekne ďakujem aj za pozornosť a už vopred ďakujem za to, že podporíte túto novelu zákona.
Grendel, Gábor, poslanec NR SR (2017-04-06):
Ďakujem za slovo. Mám procedurálny návrh, aby ctené vedenie Národnej rady zabezpečilo účasť ministra práce Richtera v rokovacej sále. Zdôvodnenie: pretože sa ho pokúšame odvolať. (Potlesk.)
Mizík, Stanislav, poslanec NR SR (2018-02-07):
Ďakujem za slovo. Milan, vravel si totálnu pravdu, len, žiaľ, ťa prerušil starý delikvent, olympijský víťaz v novej športovej parlamentnej disciplíne skoku do reči, hľa, pán Poliačik. Prosím potlesk. (Rečník dvakrát tleskol.) Už minule som na to upozorňoval predsedajúceho parlamentu. A čo sa týka toho zamestnávania. Pokiaľ viem, v týchto montážnych halách nie je poväčšine potrebná kvalifikovaná pracovná sila. Stačí zopár jednoduchých úkonov a na to by bolo treba naštartovať našich asociálnych nemakačenkov. Ďakujem.
Hrušovský, Pavol, podpredseda NR SR (2011-04-05):
Pán poslanec Paška.